
Evropski parlament,
–	ob upoštevanju predloga Komisije Evropskemu parlamentu in Svetu (COM(2025)0123),
–	ob upoštevanju člena 294(2) ter členov 175, 177, 178 in 322 Pogodbe o delovanju Evropske unije, na podlagi katerih je Komisija podala predlog Parlamentu (C10‑0063/2025),
–	ob upoštevanju člena 294(3) Pogodbe o delovanju Evropske unije,
–	ob upoštevanju proračunske ocene, ki jo je opravil Odbor za proračun,
–	ob upoštevanju mnenja Evropskega ekonomsko-socialnega odbora z dne 29. aprila 2025[footnoteRef:1], [1:  	UL C, C/2025/3197, 2.7.2025, ELI: http://data.europa.eu/eli/C/2025/3197/oj.] 

–	ob upoštevanju mnenja Odbora regij z dne 15. maja 2025[footnoteRef:2], [2:  	UL C, C/2025/3474, 16.7.2025, ELI: http://data.europa.eu/eli/C/2025/3474/oj.] 

–	ob upoštevanju začasnega dogovora, ki ga je odobril pristojni odbor na podlagi člena 75(4) Poslovnika, in zaveze predstavnika Sveta v pismu z dne 23. julija 2025, da bo odobril stališče Evropskega parlamenta v skladu s členom 294(4) Pogodbe o delovanju Evropske unije,
–	ob upoštevanju členov 60 in 58 Poslovnika,
–	ob upoštevanju mnenja Odbora za varnost in obrambo,
–	ob upoštevanju pisem Odbora za okolje, podnebje in varnost hrane in Odbora za promet in turizem,
–	ob upoštevanju poročila Odbora za regionalni razvoj (A10‑0129/2025),
1.	sprejme stališče v prvi obravnavi, kakor je določeno v nadaljevanju;
2.	se seznanja z izjavo Komisije, priloženo tej resoluciji, ki bo objavljena v seriji C Uradnega lista Evropske unije;
3.	poziva Komisijo, naj mu zadevo ponovno predloži, če svoj predlog nadomesti, ga bistveno spremeni ali ga namerava bistveno spremeniti;
4.	naroči svoji predsednici, naj stališče Parlamenta posreduje Svetu, Komisiji in nacionalnim parlamentom.







P10_TC1-COD(2025)0084
Stališče Evropskega parlamenta, sprejeto v prvi obravnavi dne 10. septembra 2025 z namenom sprejetja Uredbe (EU) 2025/... Evropskega parlamenta in Sveta o spremembi uredb (EU) 2021/1058 in (EU) 2021/1056 glede posebnih ukrepov za obravnavanje strateških izzivov v okviru vmesnega pregleda
(Ker je bil dosežen sporazum med Parlamentom in Svetom, je stališče Parlamenta enako končnemu zakonodajnemu aktu, Uredbi (EU) 2025/1914.)


PRILOGA K ZAKONODAJNI RESOLUCIJI
Izjava Komisije o spoštovanju načela pravne države ob sprejetju Uredbe (EU) 2025/1914[footnoteRef:3] [3:  	UL L, 2025/1914, 19.9.2025, ELI: http://data.europa.eu/eli/reg/2025/1914/oj.] 

Komisija poudarja, da je spoštovanje pravne države in temeljnih pravic izjemno pomembno za Evropsko unijo. Komisija razume namero sozakonodajalcev, da s spremembami predloga Komisije poskrbita za zaščito proračuna Unije. Komisija ostaja zavezana zagotavljanju spoštovanja načela pravne države pri izvajanju skladov in bo ocenila vse zahteve za spremembe programa v skladu z uredbo o skupnih določbah, uredbo o pogojenosti in določbami o vmesnem pregledu.

